En diskussion mellem en ansat og en besøgende på et pizzeria i Jomfru Ane Gade udviklede sig til voldsforsøg natten til lørdag.

Det kunne have endt grueligt galt på et pizzeria i Jomfru Ane Gade natten til lørdag. Her kom en af de ansatte på Pizza & Shawarma House nemlig op at diskutere med en person, der kom ind på pizzeriaet. Det oplyser vagtchefen ved Nordjyllands politi. - Flere vidner hørte dem diskutere. De diskuterede på arabisk, så det vides ikke, hvad diskussionen handlede om, siger vagtchefen ved Nordjyllands Politi, Bruno Brix. Pludselig udviklede diskussionen sig, da personen, der kom ind på pizzeriaet, greb ud efter en kniv, som lå ved bordet. - Personen stak ud efter den ansatte fire gang, men han ramte heldigvis ikke, siger Bruno Brix. Manden blev anholdt og sigtet, og han skal nu juridisk vurderes. Den anholdte mand er 25 år og fra lokalområdet. Han var desuden påvirket, men af hvad ved politiet endnu ikke.